Aɣersiw d lxelq n Rebbi sebḥanu, ixleq-iten-id d leṣnaf akken i d-yexleq imdanen, maca amdan imeyyz-it ɣef yiɣersiwen s wallaɣ. Iɣersiwen bḍan d igrawen, llan wid yettidiren deg uẓaɣar am uzem aɣilas, azrem..rtg., am wakken llan wid yettidiren deg uxxam am tayaziḍt, taɣaḍt, amcic, aɣerda...rtg. Tuget deg-sen tekksen-d deg-sen isufar yemgaraden ama i tgella, ama i yiselsa, neɣ ssexdamen-ten d allalen s way-s ttawin sselɛa; akked wid ssexdamen deg tfellaḥt am uzger, akken i d-yenna M.djellaoui“Timetti taqbaylit tamensayt d tin yerran azal d ameqqran i yiɣersiwen d leḍyur abeɛda wid yettiḥwiǧi ufellaḥ di lxedma n wakal10”.